CELEX: 32019R0674
Language: mt
Date: 2019-04-29 00:00:00
Title: Regolament tal-Kummissjoni (UE) 2019/674 tad-29 ta' April 2019 li jemenda l-Anness III tar-Regolament (KE) Nru 110/2008 tal-Parlament Ewropew u tal-Kunsill dwar id-definizzjoni, id-deskrizzjoni, il-preżentazzjoni, l-ittikkettar, u l-protezzjoni ta' indikazzjonijiet ġeografiċi ta' xorb spirituż

30.4.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 114/7
               
            
         REGOLAMENT TAL-KUMMISSJONI (UE) 2019/674
         tad-29 ta' April 2019
         li jemenda l-Anness III tar-Regolament (KE) Nru 110/2008 tal-Parlament Ewropew u tal-Kunsill dwar id-definizzjoni, id-deskrizzjoni, il-preżentazzjoni, l-ittikkettar, u l-protezzjoni ta' indikazzjonijiet ġeografiċi ta' xorb spirituż
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 110/2008 tal-Parlament Ewropew u tal-Kunsill tal-15 ta' Jannar 2008 dwar id-definizzjoni, id-deskrizzjoni, il-preżentazzjoni, l-ittikkettar, u l-protezzjoni ta' indikazzjonijiet ġeografiċi, ta' xorb spirituż u li jħassar ir-Regolament tal-Kunsill (KEE) Nru 1576/89 (1), u b'mod partikolari l-Artikolu 20(3) tiegħu,
         Billi:
         
                     (1)
                  
                  
                     Skont l-Artikolu 20(1) tar-Regolament (KE) Nru 110/2008, l-Istati Membri ressqu fajls tekniċi għal 243 minn 330 indikazzjoni ġeografika stabbilita għax-xorb spirituż.
                  
               
                     (2)
                  
                  
                     Skont l-Artikolu 9(1) tar-Regolament ta' Implimentazzjoni tal-Kummissjoni (UE) Nru 716/2013 (2), il-Kummissjoni vvalutat il-fajls tekniċi abbażi tar-rekwiżiti stabbiliti fl-Artikolu 15(1) tar-Regolament (KE) Nru 110/2008, u ffissat perjodu ta' żmien għall-emenda jew għall-irtirar ta' dawk il-fajls tekniċi mill-Istat Membru kkonċernat.
                  
               
                     (3)
                  
                  
                     Il-fajls tekniċi ta' “Königsberger Bärenfang”, “Grappa di Marsala”, “Kirsch Veneto”/“Kirschwasser Veneto” u “Sliwovitz del Veneto” ġew irtirati mill-Ġermanja u mill-Italja rispettivament.
                  
               
                     (4)
                  
                  
                     Skont l-Artikolu 9(2) tar-Regolament ta' Implimentazzjoni (UE) Nru 716/2013, jekk in-nuqqasijiet li jkunu nstabu fil-fajl tekniku ta' indikazzjoni ġeografika stabbilita mressaq skont l-Artikolu 20(1) tar-Regolament (KE) Nru 110/2008 ma jiġux irrimedjati mill-Istat Membru fil-perjodu ta' żmien stabbilit mill-Kummissjoni, dak il-fajl tekniku jitqies bħala mhux ippreżentat.
                  
               
                     (5)
                  
                  
                     In-nuqqasijiet li nstabu fil-fajls tekniċi ta' “Karlovarská Hořká”, “Polish Cherry”, “Orehovec”, “Janeževec” u “Slovenska travarica” ma ġewx irrimedjati.
                  
               
                     (6)
                  
                  
                     Għalhekk jenħtieġ li l-indikazzjonijiet ġeografiċi stabbiliti “Karlovarská Hořká”, “Königsberger Bärenfang”, “Grappa di Marsala”, “Kirsch Veneto”/“Kirschwasser Veneto”, “Sliwovitz del Veneto”, “Polish Cherry”, “Orehovec”, “Janeževec” u “Slovenska travarica” jitneħħew mill-Anness III tar-Regolament (KE) Nru 110/2008.
                  
               
                     (7)
                  
                  
                     Għaldaqstant l-Anness III tar-Regolament (KE) Nru 110/2008 jenħtieġ li jiġi emendat skont dan.
                  
               
                     (8)
                  
                  
                     Il-miżuri stipulati f'dan ir-Regolament huma skont l-opinjoni tal-Kumitat għax-Xorb Spirituż,
                  
               ADOTTAT DAN IR-REGOLAMENT:
         
            Artikolu 1
            L-Anness III tar-Regolament (KE) Nru 110/2008 huwa emendat skont l-Anness ta' dan ir-Regolament.
         
         
            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, id-29 ta' April 2019.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 39, 13.2.2008, p. 16.
         
            (2)  Ir-Regolament ta' Implimentazzjoni tal-Kummissjoni (UE) Nru 716/2013 tal-25 ta' Lulju 2013 li jistabbilixxi r-regoli għall-applikazzjoni tar-Regolament (KE) Nru 110/2008 tal-Parlament Ewropew u tal-Kunsill dwar id-definizzjoni, id-deskrizzjoni, il-preżentazzjoni, l-ittikkettar, u l-protezzjoni ta' indikazzjonijiet ġeografiċi ta' xorb spirituż (ĠU L 201, 26.7.2013, p. 21).
      
      
         
            ANNESS
            L-Anness III tar-Regolament (KE) Nru 110/2008 huwa emendat kif ġej:
            
                        (1)
                     
                     
                        fil-kategorija tal-prodott 6. Grape marc spirit, il-linja
                        
                                     
                                 
                                 
                                    “Grappa di Marsala
                                    
                                 
                                 
                                    L-Italja”
                                 
                              titħassar;
                     
                  
                        (2)
                     
                     
                        fil-kategorija tal-prodott 9. Spirti tal-Frott, il-linji
                        
                                     
                                 
                                 
                                    “Sliwovitz del Veneto
                                    
                                    
                                       Kirsch Veneto/Kirschwasser Veneto
                                    
                                 
                                 
                                    L-Italja
                                    L-Italja”
                                 
                              jitħassru;
                     
                  
                        (3)
                     
                     
                        fil-kategorija tal-prodott 25. Xorb alkoħoliku bit-togħma tal-aniżett, il-linja
                        
                                     
                                 
                                 
                                    “Janeževec
                                    
                                 
                                 
                                    Is-Slovenja”
                                 
                              titħassar;
                     
                  
                        (4)
                     
                     
                        fil-kategorija tal-prodott 30. Xarbiet spiritużi b'togħma morra/bitter, il-linja
                        
                                     
                                 
                                 
                                    “Slovenska travarica
                                    
                                 
                                 
                                    Is-Slovenja”
                                 
                              titħassar;
                     
                  
                        (5)
                     
                     
                        fil-kategorija tal-prodott 32. Likur, il-linji
                        
                                     
                                 
                                 
                                    “Polish Cherry
                                    
                                    
                                       Karlovarská Hořká
                                    
                                 
                                 
                                    Il-Polonja
                                    Ir-Repubblika Ċeka”
                                 
                              jitħassru;
                     
                  
                        (6)
                     
                     
                        fil-kategorija tal-prodott 40. Nocino, il-linja
                        
                                     
                                 
                                 
                                    “Orehovec
                                    
                                 
                                 
                                    Is-Slovenja”
                                 
                              titħassar;
                     
                  
                        (7)
                     
                     
                        fil-kategorija tal-prodott Xorb spirituż ieħor, il-linja
                        
                                     
                                 
                                 
                                    “Königsberger Bärenfang
                                    
                                 
                                 
                                    Il-Ġermanja”
                                 
                              titħassar.